सामग्री: "मी मुव्ही माफिया, सुशांत सिंहचे खुनी आणि ड्रग रॅकेटचं पितळ उघडं पाडलं आहे. याच लोकांसोबत महाराष्ट्राच्या मुख्यमंत्र्यांचे लाडके पुत्र आदित्य ठाकरेंचे संबंध आहेत. त्याबद्दल बोलणं हाच माझा सर्वांत मोठा गुन्हा आहे. त्यामुळेच ते माझ्यामागे लागले आहेत," असं ट्वीट कंगनानं केलं आहे. 

Twitter पोस्ट समाप्त, 1

कंगना राणावतच्या या आरोपावर शिवसेनेचं अद्याप उत्तर आलेलं नाही. 

दरम्यान, काँग्रेस नेते सचिन सावंत यांनी कंगनाच्या ड्रग्ज रॅकेटबद्दल माहिती असल्याच्या दाव्यावर प्रश्नचिन्ह उपस्थित केलं आहे. 

"कंगना हिमाचल प्रदेशला निघून गेली, याचं आश्चर्य वाटतंय. ड्रग्ज माफियांच्या बॉलिवूड कनेक्शनबद्दलच्या तिच्या दाव्यांचं काय? आपल्याकडे असलेली माहिती NCB ला देणं हे तिचं कर्तव्य नाही का? एखाद्या गुन्ह्याची माहिती दडवणे हे आयपीसीच्या कलम 176 व 220 नुसार गुन्हा नाही का?" असं ट्वीट सचिन सावंत यांनी केलं आहे. 

मुंबई महापालिकेकडून ऑफिसचं अनधिकृत बांधकाम तोडण्यासंबंधीची नोटीस बजावल्यानंतर कंगना मनालीहून मुंबईला आली होती. मुंबई महापालिकेनं ज्यादिवशी अनधिकृत बांधकामावर कारवाई केली, त्यादिवशी कंगनानं एकापाठोपाठ एक ट्वीट करत मुख्यमंत्री उद्धव ठाकरे आणि शिवसेनेवर निशाणा साधला होता. त्यामध्ये तिनं 'बाबराची सेना' असाही उल्लेख केला होता. 

रविवारी (13 सप्टेंबर) कंगनानं या कारवाईबद्दल राज्यपाल भगत सिंह कोश्यारी यांची भेट घेतली. 

सोमवारी (14 सप्टेंबर) कंगना मनालीला जाण्यासाठी रवाना झाली. परत जातानाही कंगनाने एकापाठोपाठ एक ट्वीट केले. 

'रक्षकच भक्षक बनून लोकशाहीचं वस्त्रहरण करत आहेत, मला कमकुवत समजण्याची चूक ते करत आहेत. एका महिलेला घाबरवून, कमी लेखून आपलीच प्रतिमा मलीन करत आहेत,' असं कंगनानं आपल्या एका ट्वीटमध्ये म्हटलं. 

चंदीगढमध्ये उतरल्यानंतर आता माझी सुरक्षा नाममात्र आहे. लोक माझं अभिनंदन करत आहेत. यावेळी मी बचावले, अशी भावना निर्माण झालीये. यापूर्वी मला मुंबईमध्ये आईच्या पदराखाली आल्याप्रमाणे शांत वाटायचं, आता मात्र जीव वाचला पुष्कळ झालं असं वाटतंय. शिवसेना सोनिया सेना झाल्यानंतर मुंबईत दहशतीचं राज्य आहे, असं कंगनानं ट्वीट करून म्हटलं होतं. 

आदित्य ठाकरेंवर नारायण राणेंचा आरोप

भाजप नेते नारायण राणे यांनी सुशांत सिंह राजपूत आत्महत्या प्रकरणी  आदित्य ठाकरेंवर आरोप केले होते. 

"दिनो मोरिया कोण आहे? सुशांतच्या घराजवळ त्याचा बंगला...\nमागील सामग्री खालीलप्रमाणे सारांशित केली जाऊ शकते:
मुंबईतून मनालीला रवाना झालेल्या कंगनानं शिवसेना आणि मुख्यमंत्री उद्धव ठाकरे यांच्यावर पुन्हा निशाणा साधला आहे.